**Vonzó vagy taszító**

Óravázlat

A székeket helyezzük el körben és így üljenek le a gyerekek.

**1.Minden gyerek mondjon egy mondatot az iskoláról. A mondat így kezdődjön:**

***Én azt szeretem az iskolában, hogy …..***

A körből alakítsunk 2 kisebb kört. 2 csoportban folytassák a beszélgetést.

**2. Mi jut eszedbe a következő kifejezésekről: *vonzás*** /1. csoport/ **és *taszítás*** /2. csoport/**?**

**3. Mi az, ami számodra *vonzó*** /2. csoport/ **és *taszító*** /1. csoport/**?**

Ismét egy körben üljenek. Frontális munka.

**4. Ha valakivel először találkozol, mit nézel meg rajta? Mi alapján döntöd el, hogy az**

**illető tetszik-e vagy sem?**

**5. Olvassátok el A válogatós postaláda című cikket!**

Páros feladat.

**6. Gyűjtsetek pozitív és negatív mellékneveket!**

Frontális beszélgetés.

**7. Hogyan fejezte ki Mihók a szeretetét a postaláda iránt?**

**8. Hogyan alakult a postaláda „élete”?**

**9. Mi a történet tanúsága? Ki tudod-e fejezni közmondással?**

**10. Rajzold le a postaládát, amilyennek te képzeled!**